Keskkonnatehnoloogiad loovad olulise silla Lissaboni strateegia ja säästva  arengu vahel ning võimaldavad aidata kaasa majanduskasvule, samal ajal parandades keskkonda ja kaitstes loodusvarasid. 2004. aasta jaanuaris vastu võetud keskkonnatehnoloogia tegevuskava (KOM(2004) 38) eesmärk on toetada keskkonnatehnoloogiate innovatsiooni, arengut ja kasutamist. See koosneb lootustandvate tehnoloogiate uurimisest, mis võivad lahendada peamised keskkonnaprobleemid; koostöös sidusrühmadega turu- ja institutsiooniliste takistuste kindlaksmääramisest, mis takistavad arengut ja konkreetsete  tehnoloogiate kasutamist; ning suunatud meetmete paketi kindlaksmääramisest.